હેમિલ્ટન , 28 જાન્યુઆરીહેમિલ્ટન વનડેમાં ભારત તરફથી આપવામાં આવેલા 279 રનના પડકારને ન્યુઝીલેન્ડે ત્રણ વિકેટ ગુમાવીને હાંસલ કરી લીધો છે . ન્યુઝીલેન્ડ તરફથી રોસ ટેલરે શાનદાર 112 રનોની ઇનિંગ રમી હતી . આ હાર સાથે જ ભારતે પાંચ મેચોની વનડે શ્રેણી 3 - 0થી ગુમાવી દીધી છે . ભારત સતત બીજી શ્રેણી હાર્યું છે , આ પહેલા દક્ષિણ આફ્રિકા સામેની શ્રેણી ભારત હારી ગયું હતું . ભારત તરફથી આપવામાં આવેલા 279 રનના લક્ષ્યાંકને ન્યુઝીલેન્ડે 48.1 ઓવરમાં હાંસલ કરી લીધો હતો . આ સાથે જ ટીમ ઇન્ડિયાનો શ્રેણી પરાજય થયો છે . પહેલી બે વનડે ન્યુઝીલેન્ડ જીત્યુ હતું . ત્રીજી વનડે ટાઇ થઇ હતી , જ્યારે ચોથી વનડેમાં ભારતને હારનો સ્વાદ ચાખવો પડ્યો છે . ન્યુઝીલેન્ડ તરફથી માર્ટિન ગુપ્ટિલ ( 35 ) , જસ્સી રાઇડર ( 19 ) , વિલિયમ્સન ( 60 ) , રોસ ટેલર ( 111 ) અને બ્રેન્ડન મેક્કુલમે 49 રનની ઇનિંગ રમી હતી . ભારત તરફથી મોહમ્મદ સામી અને વરુણ એરોને એક - એક વિકેટ ખરીદી હતી . ન્યુઝીલેન્ડ સામે ટોસ જીતીને ભારતે પ્રથમ બેટિંગ કરવાનો નિર્ણય કર્યો હતો . ભારતમાં આજે બે ફેરબદલ કરવામાં આવ્યા હતા . છેલ્લી કેટલીક મેચોથી આઉટ ઓફ ફોર્મ ચાલી રહેલા શિખર ધવનના સ્થાને રાયડુને સ્થાન આપવામાં આવ્યું હતું . તેમજ ઓલરાઉન્ડર સ્ટુઅર્ટ બિન્નીનો ટીમમાં સમાવેશ કરવામાં આવ્યો હતો . ઓપનિંગમાં રોહિત શર્મા સાથે વિરાટ કોહલીને મુકવામાં આવ્યો હતો . જો કે , વિરાટ કોહલી માત્ર બે રન બનાવી આઉટ થઇ ગયો . ત્યાર બાદ રહાણે 3 રન પર પેવેલિયન ભેગો થઇ ગયો . અંબાતી રાયડુએ 37 રનની ઇનિંગ રમી હતી . આર અશ્વિન પાંચ રન પર આઉટ થયો હતો . રોહિત શર્માએ 79 રનની શાનદાર ઇનિંગ રમી હતી , જેમાં તેણે છ ચોગ્ગા અને ચાર છગ્ગા ફટકાર્યા હતા . ત્યારબાદ મહેન્દ્ર સિંહ ધોનીએ અણનમ 79 રનની ઇનિંગ રમી જેમાં તેણે છ ચોગ્ગા અને ત્રણ છગ્ગા ફટાકર્યા હતા . રવિન્દ્ર જાડેજાએ ઉત્કૃષ્ટ અણનમ ઇનિંગ રમતા આઠ ચોગ્ગા અને બે છગ્ગાની મદદથી 62 રન બનાવ્યા હતા . ન્યુઝીલેન્ડ તરફથી સાઉથીએ 2 , મિલ્સ , વિલિયમ્સન , બેન્નેટે એક - એક વિકેટ મેળવી છે .